Cuneiform Tablet Kt 92/k 564a (AKT 11a 169)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
KIŠIB i-na-a DUMU e-lá-lí KIŠIB ku-da-tim DUMU a-mur-IŠTAR KIŠIB a-šùr-DU₁₀ DUMU am-ri-a KIŠIB lu-zi-na DUMU a-šùr-ba-ni KIŠIB ili₅-me-da-ku DUMU i-dí-a-šùr KIŠIB en-na-sú-en₆ DUMU ì-lí-a-lim KIŠIB ma-nu-um-ki-a-šùr DUMU a-ḫu-wa-qar KIŠIB a-šùr-ták-lá-ku DUMU zi-na-a šu-IŠTAR DUMU a-šùr-ba-ni ma-nu-um-ki-a-šur DUMU a-ḫu-wa-qar ù a-šur-ta-ak-lá-ku DUMU zi-na-a ra-bi-ṣú-um ša ma-nu-um-ki-a-šur <big_gap> a-lim{ki} ú ša-sú-ḫu-<gap>-<big_gap> MAŠKIM i-na ma-aḫ-ri-ni iš-ku-ma a-wa-tí-šu-nu nu-ga-mì-ir-ma ni-iš a-lim{ki} ú ru-ba-im it-mu-ú-ma a-mu-tám ša ma-nu-um-ki-a-šùr DUMU a-ḫu-wa-qar i-na wa-aḫ-šu-ša-na a-na GAL sí-ki-tim i-dí-nu-ma a-šu-mì a-mu-tim ší-a-tí ma-nu-um-ki-a-šùr šu-IŠTAR a-na a-lim{ki} ú-ša-sí-ḫu a-wa-tù-šu-nu ga-am-ra-ma KÙ.BABBAR ší-im a-mu-tim ší-a-tí KÙ.BABBAR ma-nu-um-ki-a-šùr DUMU a-ḫu-wa-qar ša-bu a-na a-mu-tim ší-a-tí lu a-na ša-li-ṭim ma-nu-um-ki-a-šùr šu-IŠTAR iš-e lu ṭup-pá-am ša a-lim{ki} a-bi-a ra-bi-ṣú-um pá-ni-um a-na šu-IŠTAR ub-lam lu ṭup-pè-e ša kà-ri-im kà-ni-ìš ù wa-aḫ-šu-ša-na il₅-ta-qé-ú lu ší-be-e a-ḫu-um a-na a-ḫi-im iš-ta-ku-nu lu ṭup-pè-e ša i-na ba-áb DINGIR ú-ḫa-ri-mu-ú a-na a-wa-tim a-ni-a-tim ma-num-ki-a-šùr DUMU a-ḫu-wa-qar a-na šu-IŠTAR ú me-er-e-šu lu i-na a-lim{ki} lu i-na GÁN-lim lá i-tù-a-ar URUDU ša i-na wa-aḫ-šu-ša-na i-na ší-im a-mu-tim ša i-ṣú-ra-tim ša i li-bi GAL sí-ki-tim a-ḫu-ru a-na šu-IŠTAR i-za-az